Број: 0601-2/17-8

Датум: 18.03.2019. године

Природно-математички факултет, као Наручилац, спроводи поступак јавне набавке мале вредности услуга **– Услуге мобилне телефоније за потребе Природно-математичког факултета**, број јавне набавке 0601-2/17, а за коју су Позив за подношење понуда и Kонкурсна документација објављени на Порталу јавних набавки и интеренет страници Наручиоца дана 13.03.2019. године.

Заинтересованa лицa су дана 15.03.2019. године, доставила Наручиоцу путем електронске поште Захтеве за додатним појашњењима у вези са припремањем понуде.

У складу са чланом 54. и 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), објављујемо одговоре на:

**1.Питање:** На страни 5КД наводи се да је обавеза понуђача да достави ценовник. Молимо Наручиоца да појасни који се тачно ценовник захтева у оквиру понуде.

 **Одговор Наручиоца: Неопходно је да понуђачи доставе ценовник својих услуга.**

**2.Питање:** У члану 23. модела уговора предвиђено је да наручилац може у било ком тренутку, без разлога који спадају у одговорност Пружаоца услуге, раскинути уговор. Како је ова одредба супротна начелу правне сигурности, као и начелу транспарентности из Закона о јавним набавкама сугеришемо наручиоцу да обрише став 1. наведеног члана.

**Одговор Наручиоца: Цео члан 23. Модела уговора гласи:**

**„Наручилац има право да у било ком тренутку раскине уговор. Раскид уговора наступа по протеку 30 (тридесет) дана од достављања писменог обавештења о раскиду.**

**У случају битних повреда одредаба уговора или повреда које се понављају, уговор може да раскине свака уговорна страна. Раскид уговора захтева се писменим путем, уз раскидни рок од 30 (тридесет) дана.**

**Раскид уговора по основу из става 2. овог члана може да се изврши само уколико је друга уговорна страна претходно упозорена на битне повреде или повреде које се понављају и уколико повреде није отклонила у остављеном року који мора бити разуман.**

**Раскид уговора по основу из става 2. овог члана може да изврши само уговорна страна која је своје обавезе из уговора у потпуности и благовремено извршила.“**

**Имајући у виду наведено, Наручилац остаје при захтеву из конкурсне документације.**

**3.Питање:**  У складу са Законом о изменама и допунама Закона о привредним друштвима (“Сл. гласник РС”, бр. 44/2018) од 1. октобра 2018. године сва писана акта (захтеви, дописи, уговори и остала документа) која доставлјају привредна друштва односно предузетници су важећа и валидна иако нису оверена печатом тог привредног друштва, односно предузетника. У том погледу указујемо да понуђачи више нису у обавези да обрасце из конкурсне документације оверавају печатом. Сходно наведеном, молимо вас да потврдите да недостатак печата на обрасцима у понуди неће бити разлог за одбијање понуде као неприхватљиве.

 **Одговор Наручиоца: Потврђујемо да недостатак печата на обрасцима у понуди неће бити разлог за одбијање понуде као неприхватљиве.**

 **4.Питање:**  Молимо Наручиоца за потврду да се напомена која је дата на страни 11/41 и која гласи:“ Приликом оцењивања понуда, заокруживање ће се вршити на две децимале“, односи на пондере.

**Одговор Наручиоца: Потврђујемо да се напомена која је дата на страни 11/41 и која гласи:“ Приликом оцењивања понуда, заокруживање ће се вршити на две децимале“, односи на пондере.**

 **5.Питање:**  Замолили бисмо Наручиоца да прецизира процењену вредност јавне набавке како би Понуђачи могли да формирају понуду која у потпуности одговара потребама Наручиоца.

На страни 24/41 у Обрасцу 7. „МЕНИЧНО ОВЛАШЋЕЊЕ/ПИСМО ЗА ОЗБИЉНОСТ ПОНУДЕ“, Наручилац наводи: „**.Менични дужник је сагласан да Менични поверилац може попунити меницу на коју се односи менично овлашћење на износ до \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (словима: \_\_\_\_\_\_\_\_\_\_\_\_\_\_\_\_\_\_\_\_ динара и \_\_/100) динара, што представља 2% од вредности укупно достављене понуде без пореза на додату вредност“,** као и на страни 37/41 где је наведено **„Средство финансијског обезбеђења за озбиљност понуде и то бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране овлашћеног лица, а уз исту мора бити достављено попуњено и оверено менично овлашћење – писмо, са назначеним износом од 2% од укупне вредности понуде без ПДВ-а.“**

Замолили бисмо Наручиоца да измени овај део и да уместо дефинисаних 2% од понуђене цене без ПДВ-а, наведе 10% од процењене вредности јавне набавке имајући у виду да је Наручилац предвидео исказивање цене према дефинисаним пондерима што не оставља простор за исказивање понуде.

 **Одговор Наручиоца: Наручилац није у обавези да прецизира процењену вредност јавне набавке у складу са Законом о јавним набавкама. Цена се иксазује у обрасцу понуде, а наручилац је тај који обрачунава пондере, тако да је вредност само понуде могуће израчунати. Имајући у виду наведено, Наручилац остаје при захтеву из конкурсне документације.**

**С поштовањем,**

**Природно-математички факултет**

**Комисија за јавну набавку бр. 0601-2/17**